《山中苦寒歌》
宋代·李坦之

深山苦寒弗可居，门前积雪三尺馀。阴崖一夜石脱骨，寒溜万瓦冰垂须。

道人冻卧山之麓，暮爇松明煮溪绿。山阴孤棹期不来，梦入幽崖闻折竹。

征西将军持短兵，驰马夜渡黄河冰。关东诸将面欲裂，严光独钓桐江雪。

作者简介：宋末元初钱塘人，字道坦。工诗。早岁入洞霄宫，学文于高士邓牧，为牧称许。